Document ID: 32009D0908

Reference:
01/Sv. 005
HR
Službeni list Europske unije
242
32009D0908
L 322/28
SLUŽBENI LIST EUROPSKE UNIJE
01.12.2009.
ODLUKA VIJEĆA
od 1. prosinca 2009.
o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća
(2009/908/EU)
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 16. stavak 9.,
uzimajući u obzir Ugovor o funkcioniranju Europske unije, a posebno njegov članak 236. točku (b),
uzimajući u obzir Odluku Europskog vijeća od 1. prosinca 2009. o predsjedanju Vijećem (1), a posebno njezin članak 2. treći podstavak i članak 4.,
budući da:
(1)
Trebalo bi utvrditi mjere za provedbu Odluke Europskog vijeća o predsjedanju Vijećem (dalje u tekstu „Odluka Europskog vijeća”).
(2)
Te provedbene mjere uključuju redoslijed po kojem prethodno utvrđene skupine sastavljene od tri države članice naizmjence predsjedaju u uzastopnim razdobljima od 18 mjeseci, uzimajući u obzir činjenicu da u skladu s Poslovnikom Vijeća od 1. siječnja 2007. postoji sustav 18-mjesečnih programa Vijeća o kojem se dogovaraju ta tri predsjedništva koja predsjedaju u predmetnom razdoblju.
(3)
U skladu s člankom 1. Odluke Europskog vijeća, sastav skupina mora uvažavati raznolikost država članica i zemljopisnu ravnotežu unutar Unije.
(4)
Podjela odgovornosti između država članica unutar svake skupine utvrđena je člankom 1. stavkom 2. Odluke Europskog vijeća. U svakoj od situacija iz članka 2. stavka 1. ove Odluke, države članice će unutar svake skupine zajedničkim suglasnošću utvrditi praktične mjere za njihovu suradnju.
(5)
Osim toga, te provedbene mjere trebale bi uključivati posebna pravila u pogledu predsjedavanja pripremnih tijela Vijeća za vanjsku politiku kako je određeno u članku 2. trećem podstavku Odluke Europskog vijeća.
(6)
U većini tih pripremnih tijela trebao bi predsjedati predstavnik Visokog predstavnika Unije za vanjske poslove i sigurnosnu politiku (dalje u tekstu „Visoki predstavnik”), dok bi u ostalim tijelima nadalje trebalo predsjedati šestomjesečno Predsjedništvo Vijeća. Ako takvim tijelima predsjeda predstavnik Visokog predstavnika, prijelazno razdoblje može se primijeniti.
(7)
Pripremna tijela, kojima ne predsjeda šestomjesečno Predsjedništvo, također bi se trebala navesti u ovoj Odluci, kako je predviđeno u članku 2. trećem podstavku Odluke Europskog vijeća.
(8)
Predsjedavanje pripremnim tijelima koja nisu navedena u ovoj Odluci odvija se u skladu s člankom 2. Odluke Europskog vijeća,
DONIJELO JE OVU ODLUKU:
Članak 1.
Redoslijed po kojem države članice predsjedaju Vijećem od 1. siječnja 2007. naveden je u Odluci Vijeća od 1. siječnja 2007. o utvrđivanju redoslijeda obnašanja dužnosti predsjednika Vijeća (2).
Podjela ovog redoslijeda predsjedništava u skupine od tri države članice, u skladu s člankom 1. stavkom 1. Odluke Europskog vijeća, navedena je u Prilogu I. ovoj Odluci.
Članak 2.
1.   Svaki član skupine iz članka 1. drugog podstavka naizmjence predsjedava u razdoblju od šest mjeseci svim sastavima Vijeća, osim sastava Vijeća za vanjske poslove. Ostali članovi skupine pomažu predsjedniku u svim njegovim zaduženjima na temelju 18-mjesečnog programa Vijeća.
2.   Članovi skupine iz članka 1. mogu međusobno dogovarati alternativne aranžmane.
3.   U svakoj od situacija iz stavaka 1. i 2., države članice unutar svake skupine zajedničkim dogovorom utvrđuju praktične mjere za njihovu suradnju.
Članak 3.
O redoslijedu po kojem će države članice predsjedati od 1. srpnja 2020. odlučuje Vijeće prije 1. srpnja 2017.
Članak 4.
Pripremnim tijelima Vijeća za vanjske poslove predsjedava se u skladu s pravilima, kako je utvrđeno u Prilogu II.
Članak 5.
Pripremna tijela Vijeća iz Priloga III. imaju stalnog predsjednika, kako je utvrđeno u tom Prilogu.
Članak 6.
Ova Odluka stupa na snagu na dan donošenja.
Objavljuje se u Službenom listu Europske unije.
Sastavljeno u Bruxellesu 1. prosinca 2009.
Za Vijeće
Predsjednica
B. ASK
(1)  SL L 315, 2.12.2009., str. 50.
(2)  SL L 1, 4.1.2007., str. 11.
PRILOG I.
Njemačka
siječanj – lipanj
2007.
Portugal
srpanj - prosinac
2007.
Slovenija
siječanj – lipanj
2008.
Francuska
srpanj - prosinac
2008.
Češka Republika
siječanj – lipanj
2009.
Švedska
srpanj - prosinac
2009.
Španjolska
siječanj – lipanj
2010.
Belgija
srpanj - prosinac
2010.
Mađarska
siječanj – lipanj
2011.
Poljska
srpanj - prosinac
2011.
Danska
siječanj – lipanj
2012.
Cipar
srpanj - prosinac
2012.
Irska
siječanj – lipanj
2013.
Litva
srpanj - prosinac
2013.
Grčka
siječanj – lipanj
2014.
Italija
srpanj - prosinac
2014.
Latvija
siječanj – lipanj
2015.
Luksemburg
srpanj - prosinac
2015.
Nizozemska
siječanj – lipanj
2016.
Slovačka
srpanj - prosinac
2016.
Malta
siječanj – lipanj
2017.
Ujedinjena Kraljevina
srpanj - prosinac
2017.
Estonija
siječanj – lipanj
2018.
Bugarska
srpanj - prosinac
2018.
Austrija
siječanj – lipanj
2019.
Rumunjska
srpanj - prosinac
2019.
Finska
siječanj – lipanj
2020.
PRILOG II.
PREDSJEDANJE PRIPREMNIM TIJELIMA VIJEĆA ZA VANJSKE POSLOVE (1)
Predsjedanje pripremnim tijelima Vijeća za vanjske poslove iz kategorije 1. do 4. u donjoj tablici organizira se na sljedeći način:
1.
Kategorija 1. (pripremna tijela u području trgovine i razvoja):
Pripremnim tijelima predsjedava šestomjesečno Predsjedništvo.
2.
Kategorija 2. (zemljopisna pripremna tijela)
Pripremnim tijelima predsjedava predstavnik Visokog predstavnika.
3.
Kategorija 3. (horizontalna pripremna tijela, uglavnom ZVSP)
Pripremnim tijelima predsjeda predstavnik Visokog predstavnika, osim sljedećih pripremnih tijela, kojima predsjedava šestomjesečno Predsjedništvo:
—
Radna skupina savjetnika za vanjske odnose (RELEX),
—
Radna skupina za terorizam (međunarodni aspekti) (COTER),
—
Radna skupina za primjenu posebnih mjera borbe protiv terorizma (COCOP),
—
Radna skupina za konzularne poslove (COCON),
—
Radna skupina za međunarodno javno pravo (COJUR), i
—
Radna skupina za pomorsko pravo (COMAR).
4.
Kategorija 4. (pripremna tijela u području Zajedničke sigurnosne i obrambene politike)
Pripremnim tijelima u području Zajedničke sigurnosne i obrambene politike predsjedava predstavnik Visokog predstavnika (2).
Visoki predstavnik i šestomjesečno Predsjedništvo Vijeća tijesno surađuju kako bi osigurali koherentnost svih pripremnih tijela Vijeća za vanjske poslove.
Za kategorije 3. i 4., šestomjesečno Predsjedništvo nastavlja predsjedati pripremnim tijelima u prijelaznom razdoblju najviše šest mjeseci nakon donošenja Odluke Vijeća o organizaciji i funkcioniranju Europske službe za vanjsko djelovanje (EEAS). Za kategoriju 2. ovo prijelazno razdoblje traje najviše 12 mjeseci.
Načini imenovanja predsjednika
Ako je Odlukom Europskog vijeća ili ovom Odlukom utvrđeno da pripremnim tijelom (PSO i odgovarajuće radne skupine) predsjedava predstavnik Visokog predstavnika, odgovornost za imenovanje predsjednika pripada Visokom predstavniku. Ova imenovanja izvršavaju se na temelju nadležnosti, pri čemu se osigurava odgovarajuća zemljopisna ravnoteža i transparentnost. Visoki predstavnik osigurava da osoba koju namjerava imenovati za predsjednika uživa povjerenje država članica. Ako ta osoba još nije članica EEAS-a, on ili ona to postaje u skladu s postupkom zapošljavanja EEAS-a barem za razdoblje imenovanja. Ocjena funkcioniranja ove mjere obavlja se u okviru statusnog izvješća EEAS-a predviđenog za 2012.
1.
Pripremna tijela u područjima trgovine i razvoja
Odbor u skladu s člankom 207.
Radna skupina za AKP
Radna skupina za razvojnu suradnju (DEVGEN)
Radna skupina za EFTA-u
Radna skupina za robu s dvostrukom namjenom
Radna skupina za trgovinska pitanja
Radna skupina za robu
Radna skupina za opći sustav povlastica
Radna skupina za pripremu međunarodnih konferencija o razvoju/UNCCD dezertifikacija (opustinjavanje)/UNCTAD
Radna skupina za humanitarnu pomoć i pomoć u hrani
Skupina za izvozne kredite
2.
Pripremna tijela za geografska područja
Radna skupina za Mašrek/Magreb (COMAG/MaMa)
Radna skupina za Istočnu Europu i Srednju Aziju (COEST)
Radna skupina za Zapadni Balkan (COWEB)
Radna skupina za Bliski istok i Zaljev (COMEM/MOG)
Radna skupina za Aziju/Oceaniju (COASI)
Radna skupina za Latinsku Ameriku (COLAT)
Radna skupina za transatlantske odnose (COTRA)
Radna skupina za Afriku (COAFR)
3.
Horizontalna pripremna tijela (uglavnom ZVSP)
Radna skupina savjetnika za vanjske odnose (RELEX)
Skupina Nicolaidis
Radna skupina za globalno razoružanje i nadzor oružja (CODUN)
Radna skupina za neproliferaciju (CONOP)
Radna skupina za izvoz konvencionalnog oružja (COARM)
Radna skupina za ljudska prava (COHOM)
Radna skupina za terorizam (međunarodni aspekti) (COTER) (3)
Radna skupina za primjenu posebnih mjera za borbu protiv terorizma (COCOP) (3)
Radna skupina za OESS i Vijeće Europe (COSCE)
Radna skupina za Ujedinjene narode (CONUN)
Ad hoc radna skupina za bliskoistočni mirovni proces (COMEP)
Radna skupina za međunarodno javno pravo (COJUR, COJUR-ICC)
Radna skupina za pomorsko pravo (COMAR)
Radna skupina za konzularne poslove (COCON)
Radna skupina za administrativne poslove i protokol ZVSP-a (COADM)
4.
Pripremna tijela za ZSOP
Vojni odbor (EUMC)
Radna skupina Vojnog odbora (EUMCWG)
Radna skupina za političko-vojna pitanja (PMG)
Radna skupina za civilne aspekte upravljanja kriznim situacijama (CIVKOM)
Radna skupina za europsku oružanu politiku
(1)  Nakon 1. prosinca 2009. potrebno je brzo izvršiti reviziju opsega i organizacije radnih struktura u području vanjskih poslova, posebno u području razvoja. Mjere o predsjedanju revidiranih radnih skupina trebalo bi, prema potrebi, prilagoditi u skladu s općim načelima iz ovog Priloga.
(2)  Vojnim odborom (EUMC) i Radnom skupinom Vojnog odbora (EUMCWG) nadalje predsjedava izabrani predsjednik, kako je prikazano u Prilogu III., kao što je bio slučaj prije stupanja na snagu ove Odluke.
(3)  Pitanje Radne skupine za terorizam (međunarodni aspekti) (COTER) i Radne skupine o primjeni posebnih mjera za borbu protiv terorizma (COCOP) također će se rješavati u okviru rasprave o radnim strukturama u području PUP-a.
PRILOG III.
PREDSJEDNICI PRIPREMNIH TIJELA VIJEĆA SA STALNIM PREDSJEDNIKOM
Izabrani predsjednici
Gospodarski i financijski odbor
Odbor za zapošljavanje
Odbor za socijalnu zaštitu
Vojni odbor (1)
Odbor za gospodarsku politiku
Odbor za financijske usluge
Radna skupina Vojnog odbora (1)
Skupina za pravila postupanja (poslovno oporezivanje)
Predsjedava Glavni tajnik Vijeća
Odbor za sigurnost
Radna skupina za informiranje
Radna skupina za obradu pravnih podataka
Radna skupina za elektroničke komunikacije
Radna skupina za kodifikaciju zakonodavstva
Radna skupina pravnih-lingvističkih stručnjaka
Radna skupina za nove zgrade
(1)  Vidjeti također Prilog II.

Summary:
Vanjska i sigurnosna politika – uloga Vijeća i Europskog vijeća
Vanjska i sigurnosna politika – uloga Vijeća i Europskog vijeća
 
SAŽETAK DOKUMENTA:
Ugovor o Europskoj uniji – članak 15.
Ugovor o Europskoj uniji – članak 21.
Ugovor o Europskoj uniji – članak 26.
Odluka 2001/78/ZVSP – o osnivanju Političkog i sigurnosnog odbora
Odluka 2001/79/ZVSP – o osnivanju Vojnog odbora Europske unije
Odluka 2000/354/ZVSP – o osnivanju Odbora za civilne aspekte upravljanja krizama
Odluka 2009/908/EU – o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća
ČEMU SLUŽE OVI ČLANCI I ODLUKE?
Članci Ugovora utvrđuju uloge Europskog vijeća i Vijeća Europske unije (Vijeća) u zajedničkoj vanjskoj i sigurnosnoj politici EU-a (ZVSP), koja uključuje zajedničku sigurnosnu i obrambenu politiku. Odluke pružaju pravnu osnovu za uspostavljanje nekih glavnih odbora i pripremnih tijela Vijeća koja se bave vanjskom i sigurnosnom politikom i utvrđuju kako se njima predsjedava.
KLJUČNE TOČKE
Uloge Europskog vijeća i Vijeća u okviru ZVSP-a definirane su člankom 26.:Europsko vijeće postavlja opći politički smjer i utvrđuje prioritete; Vijeće definira i provodi te prioritete.Europsko vijećeČlankom 26. od Europskog vijeća zahtijeva se:da identificira strateške interese EU-a;da utvrdi ciljeve i opće smjernice za ZVSP, uključujući i pitanja obrane;da donese potrebne relevantne odluke. Ove se smjernice i ciljevi temelje na načelima vanjskog djelovanja EU-a i ciljevima utvrđenima u članku 21., koji uključuju:zaštitu vrijednosti EU-a, temeljnih interesa, sigurnosti, neovisnosti i cjelovitosti;učvršćivanje i podršku demokraciji, vladavinu prava te ljudska prava;očuvanje mira, sprečavanje sukoba i jačanje međunarodne sigurnosti;promicanje međunarodnog sustava utemeljenog na snažnijoj multilateralnoj suradnji i dobrom globalnom upravljanju. Temeljni interesi i načela EU-a trenutačno su utvrđeni u Globalnoj strategiji EU-a za vanjsku i sigurnosnu politiku. Predsjednik Europskog vijeća predstavlja EU na međunarodnom planu u pitanjima koja se tiču ZVSP-a na razini šefova država i/ili vlada, bez ikakvog utjecaja na ovlasti Visokog predstavnika Unije za vanjske poslove i sigurnosnu politiku. Visoki predstavnik sudjeluje u radu Europskog vijeća.VijećeKada utvrđuje i provodi smjernice Europskog vijeća, Vijeće mora osigurati da je djelovanje EU-a jedinstveno, dosljedno i učinkovito. Vijećem za vanjske poslove EU-a predsjeda visoki predstavnik. Brojni odbori i pripremna tijela podržavaju rad Vijeća za vanjske poslove, uključujući:Politički i sigurnosni odbor;Vojni odbor;Odbor za civilne aspekte upravljanja kriznim situacijama (poznat i kao CivCom);Radne skupine za ZVSP. Europska služba za vanjsko djelovanje, osnovana Odlukom Vijeća 2010/427/EU nakon stupanja na snagu Ugovora iz Lisabona (vidjeti sažetak), pomaže Vijeću u provedbi ZVSP-a.
OTKAD SE OVI ČLANCI I ODLUKE PRIMJENJUJU?
Članci se primjenjuju od stupanja na snagu Ugovora iz Lisabona 1. prosinca 2009. Odluka 2001/78/ZVSP primjenjuje se od 22. siječnja 2001. Odluka 2001/79/ZVSP primjenjuje se od 11. lipnja 2001. Odluka 2000/354/ZVSP primjenjuje se od 22. svibnja 2000. Odluka 2009/908/EU primjenjuje se od 1. prosinca 2009.
POZADINA
Dodatne informacije možete pronaći ovdje:Vijeće EU-a Europsko vijeće
GLAVNI DOKUMENTI
Pročišćena verzija Ugovora o Europskoj uniji – Glava III. – Odredbe o institucijama – Članak 15. (SL C 202, 7.6.2016., str. 23.–24.)
Pročišćena verzija Ugovora o Europskoj uniji – Glava V. – Opće odredbe o vanjskom djelovanju Unije i posebne odredbe o zajedničkoj vanjskoj i sigurnosnoj politici Poglavlje 1. – Opće odredbe o vanjskom djelovanju Unije – Članak 21. (SL C 202, 7.6.2016., str. 28.–29.)
Pročišćene verzije Ugovora o Europskoj uniji – Glava V. – Opće odredbe o vanjskom djelovanju Unije i posebne odredbe o zajedničkoj vanjskoj i sigurnosnoj politici – Poglavlje 2. – Posebne odredbe o zajedničkoj vanjskoj i sigurnosnoj politici – Odjeljak 1. – Zajedničke odredbe – Članak 26. (bivši članak 13. UEU-a) (SL C 202, 7.6.2016., str. 31.)
Odluka Komisije 2001/78/ZVSP od 22. siječnja 2001. o osnivanju Političkog i sigurnosnog odbora (SL L 27, 30.1.2001., str. 1.–3.)
Odluka Vijeća 2001/79/ZVSP od 22. siječnja 2001. o osnivanju Vojnog odbora Europske unije (SL L 27, 30.1.2001., str. 4.–6.)
Odluka Vijeća 2000/354/ZVSP od 22. svibnja 2000. o osnivanju Odbora za civilne aspekte upravljanja krizama (SL L 127, 27.5.2000, str. 1.)
Odluka Vijeća 2009/908/EU od 1. prosinca 2009. o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća (SL L 322, 9.12.2009., str. 28.–34.)
Sukcesivne izmjene Odluke 2009/908/EU uključene su u izvorni dokument. Ovaj pročišćeni tekst namijenjen je isključivo dokumentiranju.
VEZANI DOKUMENT
Odluka Vijeća 2010/427/EU od 26. srpnja 2010. o utvrđivanju organizacije i funkcioniranju Europske službe za vanjsko djelovanje (SL L 201, 3.8.2010., str. 30.–40.)
Posljednje ažuriranje 12.01.2021